**Plán výchovného a kariérového poradcu**

**Výchovné a kariérové poradenstvo**

**Základná škola s materskou školou Vlčany 1547**

**Výchovný a kariérový poradca:**Mgr. Zuzana Lipnická

**Konzultačné hodiny:** pondelok 13,30 - 15,00 h

**Kontakt: bizulibu18@gmail.com**

 Plán práce výchovného a kariérového poradcu je vypracovaný na základe plánu práce školy na školský rok 2023/2024, Školského zákona o výchove a vzdelávaní č. 245/2008 Z.z., a doplňujúcich zákonov: zákona č. 138/2019 Z.z.,  a zákona č. 56/2020 Z. z., z vyhlášky MŠ SR č. 320/2008 a z vyhlášky 437/2020 Z. z. o základných školách, sprievodcu školským rokom 2023/24, vyhlášky MŠ SR č. 320/2008  a 437/2020 Z.z. o školských zariadeniach výchovného poradenstva a prevencie, smernice č.36/2018 k prevencii šikanovania detí a žiakov v školách a školských zariadeniach.

Ďalším základom plánu práce sú právne normy (vyhlášky, metodické pokyny a metodické usmernenia) pre prácu so žiakmi so špeciálnymi výchovno-vzdelávacími potrebami. Plán práce je vypracovaný v súlade s výchovno-vzdelávacími výsledkami dosiahnutými za školský rok 2022/2023 a výsledkami v profesijnej orientácii žiakov na našej škole.

**• Analýza práce výchovného poradcu v predchádzajúcom školskom roku:**

Pri hodnotení činnosti výchovného poradenstva za minulý školský rok môžeme konštatovať, že bola väčšina vyplývajúcich úloh z plánu práce školy splnená.

Veľkú pozornosť sme venovali žiakom so špeciálnymi výchovno-vzdelávacími potrebami, predovšetkým procesu individuálnej integrácie týchto žiakov. V tejto súvislosti budeme naďalej intenzívne spolupracovať s kompetentnými poradenskými zariadeniami v súlade s príslušnou legislatívou.

Pri hodnotení výchovného poradenstva za školský rok 2022/2023 konštatujeme, že stanovené úlohy boli v tejto oblasti splnené.

V školskom roku 2022/2023 sme pracovali s jednou triednou deviatakov, v počte žiakov 27, s jedným žiakom študujúcim v piatom ročníku. Jedna žiačka z deviateho ročníka študovala mimo Slovenska. Väčšina žiakov bola prijatá v prvom kole prijímacieho konania. Jedna žiačka v druhom kole prijímacieho konania.

V tomto smere chceme pokračovať aj v tomto školskom roku, preto chceme rozvíjať spoluprácu so strednými školami, ďalšími kompetentnými inštitúciami a hlavne rodičmi našich žiakov.

**Hlavný cieľ výchovného poradenstva:** Poskytovanie poradenských služieb v otázkach výchovného, vzdelávacieho, osobnostného a profesijného vývinu žiakov.

**Hlavné úlohy pre školský rok 2023/2024 sú pre oblasť výchovného a kariérového poradenstva stanovené tieto:**

1. **Úlohy trvalé:**

1.V zmysle Dohovoru o právach dieťaťa z roku 1991 zabezpečovať aktívnu ochranu žiakov pred sociálno – patologickými javmi. Spoluprácou s triednymi učiteľmi a ďalšími pedagogickými pracovníkmi priebežne monitorovať zmeny v správaní žiakov, a tak pôsobiť proti všetkým formám diskriminácie. Okamžite riešiť vyskytujúce sa prejavy šikanovania. V tejto súvislosti spolupracovať s koordinátorom prevencie a s orgánmi činnými v trestnom konaní. Konkrétne využívať spoluprácu s Obvodným oddelením PZ (nprap. K. Polgár z projektu Chránime deti) vo Vlčanoch, resp. obecnou políciou a prokuratúrou.

2.V závažných problémoch žiakov s rodinnou kauzalitou tiež kontaktovať príslušný odbor sociálnych vecí, podľa potreby lekára – pediatra alebo odborného lekára. Podľa možností spolupracovať s miestnou samosprávou.

3.V rozvíjaní výchovného pôsobenia na škole rozvíjať spoluprácu s CPP v Šali, prípadne inými odbornými inštitúciami.

4.Pri ochrane žiaka pred sociálno-patologickými javmi a jeho mravného vývinu ďalej spolupracovať s koordinátorom prevencie.

5.V súlade s programom ochrany žiakov pred sociálno-patologickými javmi, spoluprácou s triednymi učiteľmi a CPP v Šali uskutočniť cyklus aktivít zameraných na elimináciu a likvidáciu vyskytujúcich sa prípadov šikanovania a iných výchovných problémov.

6.Podieľať sa na riešení najvýraznejších výchovných priestupkov. V tejto súvislosti využívať činnosť špeciálnej pedagogičky, v spolupráci s triednymi učiteľmi a rodičmi žiakov.

7.V prípade nemožnosti korigovania správania žiakov pedagogickými postupmi spoluprácou s triednymi učiteľmi, špeciálnym pedagógom a CPP v Šali zabezpečiť pre tých žiakov odborné psychologické vyšetrenie.

8.V súvislosti s riešením vyskytujúcich sa výchovno-vzdelávacích problémov žiakov so špecifickými vývinovými poruchami učenia úzko spolupracovať so špeciálnym pedagógom na škole.

9.Zavádzať aktivizujúce metódy rozvíjajúce kľúčové kompetencie žiakov s dôrazom na stimuláciu činnostného učenia sa a rozvoj kritického myslenia.

10.Vytvárať priaznivú klímu školy a formovať priateľské a empatické vzájomné vzťahy medzi pedagogickými a odbornými zamestnancami a žiakmi.

11.Poskytovať odbornú pomoc triednym učiteľom pre prácu so žiakmi so špeciálnymi výchovno-vzdelávacími potrebami.

12.Viesť dokumentáciu výchovného poradcu.

13. Doplňovať kabinet výchovného poradcu literatúrou, časopismi, aktuálnymi informáciami.

1. **Úlohy vyplývajúce z analýzy predchádzajúceho školského roka a  z plánu práce školy**

* Stanoviť poradensko-konzultačný deň výchovného poradcu pre rodičov a žiakov.
* Aktívne využívať zasadnutia pg. rád a pracovných porád na odbornú a metodickú činnosť.
* Využívať rodičovské združenia na osobný kontakt s rodičmi.
* V oblasti profesionálnej orientácie sa zamerať na odbornú poradenskú činnosť.
* Spolupracovať na integrácii žiakov so špeciálnymi výchovno-vzdelávacími potrebami – spolupráca so školským špeciálnym pedagógom na našej škole.
* Realizovať informačné a odborné vystúpenia na pedagogických radách, koordinovať činnosť triednych učiteľov, spolupracovať najmä s učiteľmi ETV, NAV a OBN.
* Viesť evidenciu žiakov, ktorým boli udelené opatrenia za porušovanie školského poriadku. Uskutočniť rozhovory s týmito žiakmi.
* Realizovať preventívne aktivity v rámci prevencie nežiaducich javov, ako sú šikanovanie, zvyšovanie násilia, agresivity medzi žiakmi, trestná činnosť - beseda s policajtom, so psychológom.
* Podieľať sa na plnení úloh Národného programu boja proti drogám. Uskutočniť náležité opatrenia /podľa potreby/ proti šíreniu drog v školskom prostredí. O týchto opatreniach oboznámiť rodičov žiakov základnej školy.
* Venovať osobitnú pozornosť žiakom z prostredia ohrozeného sociálno-patologickými javmi, u ktorých možno predpokladať zvýšené riziko sociálno-patologického vývinu a vzniku drogovej závislosti. Uskutočňovať pohovory s týmito žiakmi, príp. s ich rodičmi. Podieľať sa na aktivitách organizovaných koordinátorom protidrogovej výchovy na našej škole.
* Uskutočňovať výchovu k manželstvu a rodičovstvu, formovať kladné city u žiakov – prostredníctvom rozhovorov so žiakmi o predstavách o ich budúcom povolaní a živote.
* Monitorovať zmeny v správaní detí a v prípade oprávneného podozrenia z fyzického alebo psychického týrania či ohrozovania mravného vývinu dieťaťa a riešiť problém v súčinnosti s príslušnými orgánmi.
* Pomáhať deťom v prevencii problémového vývinu, pri voľbe štúdia a povolania i v prevencii delikventného vývinu. Poskytovať poradenskú a informačnú pomoc žiakom, pedagógom ZŠ a zákonným zástupcom žiakov.
* Uskutočňovať opatrenia na zamedzenie a eliminovanie šikanovania zo strany spolužiakov. V prípade podozrenia spolupracovať s rodičmi žiakov a s orgánmi činnými v trestnom konaní.
* Pri prerokovávaní závažných problémov rokovať s rodičmi žiaka, za prítomnosti vedenia školy urobiť písomný záznam.
* Zavádzať nové informačné technológie do práce výchovného poradcu, uplatňovať individuálny prístup k žiakom, nepodceniť osobný kontakt a rozhovor v procese získavania dôvery žiaka.

1. **Úlohy kariérového poradenstva**
   * 1. Realizovať kariérové poradenstvo na škole, vykonávať najmä diagnostiku, koordinovať informácie o potrebách trhu práce a metodicky usmerňovať kariérové poradenstvo a kariérovú výchovu v školách a školských zariadeniach vo svojej územnej pôsobnosti.
     2. Sprístupňovať všetkým žiakom informácie, ktoré môžu ovplyvniť ich rozhodnutie o budúcom štúdiu alebo kariére a ponúkať im zároveň testovanie zamerané na zisťovanie predpokladov pre budúce štúdium.
     3. Osobitne sa zamerať na posilnenie poradenstva pri voľbe ďalšieho štúdia skupín žiakov, ktorým hrozí predčasné ukončenie školskej dochádzky a zefektívniť kooperáciu rodiny a školy s cieľom zvýšiť motiváciu žiakov dosiahnuť stupeň nižšieho stredného vzdelania.
     4. Pri žiakoch so špeciálnymi výchovno-vzdelávacími potrebami včasne identifikovať špecifiká kariérového vývinu a brať ohľad na charakteristiku jednotlivých druhov zdravotných postihnutí/znevýhodnení/vývinových porúch a v tejto súvislosti intenzívne spolupracovať s príslušnými OZ a inštitúciami (napr. CŠPP),
     5. Podporovať rozhodovanie žiakov o budúcom štúdiu alebo kariére podľa požiadaviek trhu práce a s týmto cieľom spolupracovať so zamestnávateľmi SŠ, s ÚPSVaR SR a osobitne podporovať záujem žiakov o štúdium v systéme duálneho vzdelávania v rámci odborného vzdelávania a prípravy na stredných školách.
     6. V oblasti profesionálnej orientácie žiakov naďalej efektívne využívať spoluprácu s rodičmi i inštitúciami ovplyvňujúcimi záujmy žiaka o ďalšie štúdium. Konkrétne sa zamerať na spoluprácu s CPP v Šali, Úradom práce, sociálnych vecí a rodiny v Šali, zamestnávateľskými a zamestnaneckými organizáciami.
     7. Naďalej realizovať individuálne konzultácie s rodičmi, využívať rodičovské združenia a umožniť uskutočňovať individuálne návštevy detí a rodičov na niektorých stredných školách, prostredníctvom ich vyhlásených dní otvorených dverí. Pri ich organizovaní vychádzať predovšetkým zo záujmov žiakov o stredoškolské štúdium.
     8. V práci so žiakmi končiacimi školskú dochádzku v prvom rade uskutočňovať individuálne konzultácie. Priebežne zisťovať ich záujmy o ďalšie štúdium a v tomto smere im poskytovať potrebné informácie formou konzultačných hodín, nástenky a rôznych propagačných materiálov.
     9. Prakticky naučiť žiakov využívať program „ Sprievodca svetom povolaní“  - [www.istp.sk](http://www.istp.sk/) (internetový sprievodca trhom práce) a webovú stránky – [www.camip.sk](http://www.camip.sk/), [www.kamnastrednu.sk](http://www.kamnastrednu.sk/) , [http://mapaskol.iedu.sk](http://mapaskol.iedu.sk/) .
     10. Poskytovať žiakom  informácie o možnostiach duálneho vzdelávania na jednotlivých školách. Usmerňovať ich pri vypĺňaní prihlášok na duálne vzdelávanie.
     11. Spolupracovať so SŠ poskytujúcimi duálne vzdelávanie, zamestnávateľmi a ÚPSVaR s cieľom vzbudiť záujem žiakov o študijné a učebné odbory v súvislosti s požiadavkami trhu práce. Rešpektovať individuálne záujmy a danosti jednotlivých žiakov.
     12. Viesť evidenciu žiakov navštevujúcich príslušný ročník s vyšším rokom školskej dochádzky, žiakov s odkladom školskej dochádzky a žiakov, ktorí z iných príčin nastúpili neskôr na základnú školu.
     13. Rozvíjať svoju odbornú úroveň v oblasti kariérneho poradenstva a práce so žiakmi so špecifickými výchovno-vzdelávacími potrebami.
2. **Vyplývajúce zo štátneho a školského vzdelávacieho programu:**

1.S pedagogickými pracovníkmi školy, so špeciálnym pedagógom na škole spolupracovať vo výchovnom pôsobení proti rôznym formám intolerancie (diskriminácia, rasizmus, antisemitizmus), vytvárať podmienky pre vzdelávanie žiakov so ŠVVP s dôrazom na začlenených žiakov.

2. V priebehu celého šk.r.2023/2024 aktívne spolupracovať s riaditeľstvom ZŠ s MŠ Vlčany 1547, s CPP  - Šaľa, s Úradom práce, sociálnych vecí a rodiny v Šali , s triednymi učiteľmi, s ostatnými pedagógmi, so školským špeciálnym pedagógom na našej škole, s koordinátorom protidrogovej výchovy a výchovy k manželstvu a rodičovstvu, s učiteľmi občianskej a etickej výchovy, žiackou samosprávou a s rodičmi žiakov 1. – 9. ročníka, intenzívnejšie s rodičmi  žiakov 5., 8. a 9. ročníka.

3. V súlade s Dohovorom o právach dieťaťa podporovať a umožňovať rešpektovanie názorov žiakov a ich účasti vo všetkých oblastiach, ktoré sa ich v rámci školy dotýkajú.

**Výchovný poradca bude vo svojej práci využívať najmä tieto metódy a formy práce:** poradenský rozhovor, konzultácie, pozorovanie, depistážne dotazníky, ankety, rozbor produktov činnosti a prospechu žiakov, skupinové i individuálne formy práce, exkurzie, besedy.

**Centrum poradenstva a prevencie**  
**kontakt: CPP Šaľa**  
**Ul. 1. mája č. 898/2**

**927 01 Šaľa**

**Tel.: 031/770 54 64**

**e- mail:**  [cpppsala1@gmail.com](mailto:cpppsala1@gmail.com)

O službu je potrebné požiadať vopred – osobne, telefonicky alebo písomne.

**Harmonogram výchovného a kariérového poradcu na šk. rok 2023/2024**

**September 2023:**

* vypracovanie plánu výchovného poradenstva na školský rok 2023/2024 a predložiť ho na schválenie riaditeľke školy,
* informovať o činnosti výchovného poradcu a konzultačných hodinách prostredníctvom internetovej stránky školy,
* prvé individuálne pohovory so žiakmi a rodičmi o možnostiach ďalšieho štúdia žiakov,
* zistiť záujem žiakov 8. ročníka o štúdium na bilingválnych gymnáziách a športových školách,
* úzko spolupracovať s triednymi učiteľmi,
* Do školy na bicykli, Beh pre zdravé srdce – športový deň,
* oboznamovanie sa so závermi a odporúčaniami v správach z CPP Šaľa pri výchove a vzdelávaní jednotlivých žiakov,
* aktualizovať evidenciu žiakov postupujúcich podľa IVVP, žiakov ktorí spolupracujú s CPP v Šali,
* vypracovanie zoznamu žiakov, ktorí končia povinnú školskú dochádzku v nižšom ako 9.ročníku,
* Zber č. 1 – zistenie záujmu o budúce povolanie,
* zhotovenie informačnej nástenky o SŠ pre deviatakov,
* práca s Proforientom : spresnenie evidencie žiakov končiacich školskú dochádzku na ZŠ,
* evidovať žiakov dlhodobo sa zdržiavajúcich v zahraničí,
* vypracovanie evidencie žiakov so ŠVVP s dôrazom na začlenených, objednanie na kontrolné vyšetrenie,
* pomáhať žiakom 1. a 5.roč. pri adaptácii na nové prostredie a pomoc pri riešení problémov.

**Október 2023:**

* aktualizácia stránky školy – ohľadom výchovného poradenstva,
* zber záujmu žiakov o stredné školy,
* Literárna exkurzia,
* Komparo 9,
* organizovanie besied so žiakmi 9.ročníka,
* Jesenné upratovanie areálu školy,
* objednanie žiakov na psychologické vyšetrenie ohľadom profesijnej orientácie, podľa záujmu, individuálne konzultácie.
* Analýza výchovno-vzdelávacích výsledkov za 1. štvrťrok.

**November 2023:**

* riešenie aktuálnych výchovno-vzdelávacích problémov žiakov končiacich školskú dochádzku na našej škole, využiť závery hodnotiacej pedagogickej rady,
* aktualizácia profesijných záujmov žiakov, program Proforient,
* evidencia talentovaných detí, starostlivosť o rozvoj ich záujmov- účasť na rôznych olympiádach, súťažiach, krúžkoch,
* evidencia žiakov s poruchami učenia a správania, objednanie na kontrolné vyšetrenie, objednanie na vyšetrenie pre nových žiakov v prípade potreby, individuálne konzultácie,
* informácie o stred. školách odovzdávať žiakom a zverejňovať na nástenkách, na stránke Bez kriedy.

**December 2023:**

* zber nových záujmov žiakov 9.ročníka,
* Jedličková slávnosť – príprava programu (žiaci žiackeho parlamentu a žiaci 9. ročníka),
* aktualizácia prehľadu integrovaných žiakov a žiakov so ŠVVP,
* exkurzie žiakov 9.ročníka na niektoré SŠ- dni otvorených dverí
* stretnutie riaditeľov stredných škôl a výchovných poradcov,
* prvé zisťovanie záujmov žiakov 8.ročníka o stredné školy,
* sprostredkovať informácie - návštevy žiakov na Dňoch otvorených dverí na SŠ, besedy /podľa ponuky/.

**Január 2024:**

* kompletizovanie prihlášok na stredné školy(polročné známky),
* konzultácie s triednym učiteľom 9.ročníka – hodnotenia žiakov,
* aktualizovanie informačnej nástenky pre deviatakov,
* besedy deviatakov so zástupcami niektorých stredných škôl, podľa ponuky,
* Zber č. 2 – zistenie záujmu o budúce štúdium  na konkrétnych stredných školách a exportovať zber na príslušné školské výpočtové stredisko do 12.1.2024,
* riešenie dlhodobo problémových žiakov v oblasti prospechu a správania
* zisťovanie záujmov žiakov 5. ročníka o štúdium na gymnáziu.

**Február 2024:**

* s príslušnými triednymi učiteľmi riešiť závažné porušovanie školského poriadku žiakmi, individuálne pohovory,
* spracovať prehľad žiakov, ktorí budú robiť talentové skúšky,
* informovanie žiakov o naplnenosti SŠ zo štatistík ŠVS,
* dotazník sociálnej klímy,
* sledovať prácu v krúžkoch a sledovať aktivity žiakov vo voľnom čase,
* príprava tlačív potrebných k vyplneniu prihlášok na stredné školy.

**Marec 2024:**

* evidencia žiakov s poruchami učenia a správania, objednanie na kontrolné vyšetrenie, objednanie na vyšetrenie pre nových žiakov v prípade potreby,
* zisťovanie profesijných záujmov žiakov 8. ročníka a definitívna aktualizácia záujmov o stredné školy žiakov končiacich povinnú školskú dochádzku na ZŠ,
* kompletizácia prihlášok na stredné školy,
* spracovanie a odoslanie prihlášok na stredné školy, na študijné odbory do 20.3.2024,
* evidencia odoslania prihlášok,
* Deň Zeme – upratovanie ulíc obce v spolupráci s obecným úradom,
* talentové skúšky – školy športového zamerania – 25.3.-19.4.2024,
* Testovanie 9 a náhradný termín – 4.4.-5.4.2024.

**Apríl 2024:**

* zber záujmov žiakov 8.ročníka o stredné školy,
* zápis žiakov do 1. ročníka
* analýza výchovno-vzdelávacích výsledkov – 3. štvrťroka,
* spolupráca s učiteľmi 1.-4.roč. – psychologické vyšetrenia,
* v reakcii na výsledky hodnotiacej pedagogickej rady v spolupráci s triednymi učiteľmi pomáhať riešiť vypuklé prípady porušovania školského poriadku,
* uskutočňovať konzultácie so žiakmi 8. ročníka k voľbe povolania,
* Liga proti rakovine – Deň narcisov,
* 1. kolo 1. termín talentových skúšok a overenie zdr. sp. pre stredné športové školy (2.fáza): 26.4.- 30.4.2024

**Máj 2024:**

* 1. kolo 1. termín prijímacích skúšok (vrátane osemročných gymnázií):

2.5.-3.5.2024,

* 1. kolo 2. termín prijímacích skúšok (vrátane osemročných gymnázií): 6.5.-7.5.2024,
* 1. kolo 2. termín talentových skúšok a overenie zdr. sp. pre stredné športové školy (2.fáza): 9.5.-13.5.2024,
* odvolacie konanie po 1. kole prijímacích skúšok (aj talentové odbory) od 16.5.2024,
* zverejnenie voľných miest a informácií o konaní 2.kola prijímacích skúšok od 16.5.2024,
* stav prijatých, neprijatých žiakov – 17.5.2024,
* vyhodnotenie prijímacieho konania žiakov po 1. kole, po 1. a 2. termíne, riešiť prípadných žiakov zúčastňujúcich sa 2. kola prijímacích skúšok na stredné školy, spolupráca so žiakmi, ktorí neboli prijatí na SŠ,
* zber záujmu žiakov 8.ročníka o stredné školy, začať prípravu na vypĺňanie vstupných podkladov žiakov 8. ročníka do evidencie Proforient,
* zber záujmu žiakov 4. ročníka o štúdium na gymnáziách s osemročným vzdelávacím programom: 1.6.-15.6.2024,
* uskutočniť v spolupráci s koordinátorom prevencie prieskum formou dotazníka - Šikana medzi spolužiakmi,
* vyhodnotenie dotazníka, prípadne vyvodenie dôsledkov podľa zistení.

**Jún 2024:**

* celkové vyhodnotenie prijímacieho konania žiakov za školský rok 2023/2024,
* druhé kolo prijímacích skúšok – od 18.6. – 19.6. 2024,
* vypracovanie štatistických prehľadov o výsledkoch prijímacieho konania, archivácia,
* práca s Proforientom: dokumentácia žiakov 8.ročníka do 5.7.2024,
* evidencia výsledkov žiakov v súťažiach a olympiádach,
* vypracovať informáciu o konečnom stave rozmiestnenia žiakov 9. ročníka a informovať o tom pedagogickú radu, radu školy,
* záverečné hodnotenie výchovného poradenstva za školský rok 2023/2024.

**Poznámka:**

Plán práce výchovného poradcu je otvorený, a preto je možné ho v priebehu školského roka aktuálne dopĺňať.

Vlčany, 4. septembra 2023 Mgr. Z. Lipnická

Výchovná poradkyňa

Schválené riaditeľom školy dňa: 4.septembra 2023 Mgr. J. Zajacová

Riaditeľka školy